159 
CoRVLACE^ sunt Juglnndeis, Betulaceis, Gasuarineis etc. inflore- 
scentia et florum imperfecta evolutione analogae, Diptero- 
carpeis affinitate proximae, earumque formam inferiorem 
apetalam constituentes. (Tab. XIII. fig. 8-12.) 
Amentacearum nomine Linnaeus Salicem, Populum, Platanum, Sloa- 
neam. Juglandem, Betulam, Myricam, Pistaciam praeter Cupuliferas proprias 
in unum ordinem comprehendebat. Jussieuus Juglandem, Sloaneam, Pista- 
ciam exclusit. Limaceas vero et Fothergillam in ordinem introduxit. Cupuliferas 
proprias a caeteris Amentaceis jam distinxit L. Cl. Richard, et familiam ita 
creatam posteri omnes agnoverunt. Perspexerunt itaque jam primi Syste- 
matis conditores plantas diversissimas (Juglandem, Platanum etc.) eandem 
imperfectam floris evolutionem, eaudemque inflorescentiam offerre posse; et 
formas, ejusmodi characteribus convenientes, magis specie decipiente similes, 
quam revera affines existere. Hodie praeterea, multis aliis Amentaceis 
(Scepaceis, Lacistemeis etc.) cognitis, unicuique perspicuum esse deberet, 
ejusmodi formas analogas, ueutiquam vero affines considerari posse; persi- 
stunt attamen plurimi systematici imperfectas illas formas in classem quan- 
dam amentaceam conjungere. Bartlingius ita Casuarineas, Myriceas, Betu- 
laceas, Cupuliferas et Ulmaceas Amentacearum nomine collegit; Salicineas, 
Juglandeas etc. bene separans. Endlicher, prffiter allatas omnes, Urtici- 
neas aliasque Julitlorarum titulo conjunxit. Lindley, qui olim Amentalium 
gregem Cupuliferis, Betulaccis et Scepaceis restinxerat, hodie Quernalium 
nomine Cupuliferas et Juglandeas in propriam sectionem distinxit. Adr. de 
Jussieu Amentaceos ordines fere omnes juxtapositos enumeravit. Brong- 
niart quoque classem Amentacearum recepit, huic et Juglandeas et Salici- 
neas praeter Cupuliferas, Betulaceas, Myriceas etc. adnumerans. 
Sin vero ex Plianerogamarum numero.sissima gente colligere liceat, 
flori typicum considerari posse, ut certas quasdam partes evolutas gereret, 
liquet, ut putarem, falsum omnino esse principium *) affluitates dijudicare 
ex iis quae desiderantur partibus et de quarum natura, nisi evoluta fuis- 
• sent, nullam habeamus notionem. Amentaceae sic dictae in partibus (loris, 
quae adsunt, maximoperc differunt; congruentiae tantum in eo cernuntur, 
quod certis partibus careant. Salicineas gemmulis numerosis aliterque evo- 
lutis differre, alio loco demonstrare conatus sum. Juglandeas foliis compo- 
sitis, gemmis proprio modo pendatis, habitu, ovario gemmulisque distinc- 
tissimas, ad longe remotum locum systematis pertinere quoque convictus 
sum. Nec Betulaceas et Myriceas esse Cupiiliferarum proximas facile mihi 
persuadeam, .quum ex una parte characteres distinctionis summi momenti 
comparaverim, ex altera vero videam ut ad diversas formas perfectiores 
diversae tendere videantur. — Ut nos Cupuliferas interpretamur, sunt Be- 
*) ”Vera partium natura afflnitatesque ordinum e contemplatione ge- 
nerum, quorum structura magis evoluta, tutius quam ex eorum, quibus 
aliqua pars suppressa est, eruuntur. IL Brown Prndr. p. 
